Protest de amploare la Șantierul Naval Mangalia. 1.400 de oameni riscă să rămână fără locuri de muncă. „Psihic, o să cadă toată lumea”
Protest de amploare al angajaților Șantierului Naval din Mangalia. Aproape 1.400 de locuri de muncă sunt în pericol, după ce investitorul danez vrea să se retragă din afacere. Șantierul Naval Mangalia este în insolvență din iunie anul trecut, iar activitatea este întreruptă. În această situație, angajații se tem că din șomaj tehnic vor fi concediați direct.